Diari Oficial de la Generalitat Valenciana


Sumari del DOGV 6776, del 17-05-2012 (2012/4720)

Subhasta per a l'adjudicació de la concessió administrativa d'ús privatiu per a la gestió del refugi forestal Mas d'Altís, ubicat en la forest d'utilitat pública número 81 de la província de Castelló, propietat de la Generalitat Valenciana.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6776

Data del DOGV
:   17-05-2012

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2012/4720


Data del document
:   26-04-2012

Organisme emissor
:   Conselleria d'Infraestructures, Territori i Medi Ambient

Tipus de document
:   Subhasta

Correcció d'errades

 Descriptors 

:   * contracte administratiu

Subhasta per a l'adjudicació de la concessió administrativa d'ús privatiu per a la gestió del refugi forestal Mas d'Altís, ubicat en la forest d'utilitat pública número 81 de la província de Castelló, propietat de la Generalitat Valenciana. [2012/4720]  
1. Entitat adjudicatària  
Conselleria d'Infraestructures, Territori i Medi Ambient. Direcció General de Medi Natural. Francesc Cubells, 7. 46498 València.  
2. Objecte de l'anunci  
Subhasta per a l'adjudicació de la concessió administrativa per a l'ús privatiu per a la gestió del refugi forestal Mas d'Altís, ubicat en la forest d'utilitat pública número 81 de la província de Castelló, propietat de la Generalitat Valenciana, gestionades per la Conselleria d'Infraestructures, Territori i Medi Ambient per mitjà de la Llei 3/1993, de 9 de desembre, Forestal de la Comunitat Valenciana. La subhasta serà a l'alça, el preu mínim anual serà el de taxació que figura en l'annex III i un període de 5 anys.  
3. Tramitació, procediment i forma d'adjudicació  
Es realitzarà d'acord amb els principis de publicitat, objectivitat, imparcialitat i transparència, així com de concurrència competitiva arreplegats en l'article 15.5 de la Llei 43/2003, de Forests, per mitjà de subhasta a l'alça.  
4. Condicions especials  
La cessió de la gestió del refugi forestal es regirà de conformitat amb el que disposa el capítol IV del títol III de la Llei 43/2003, de Forests, quant al seu contingut bàsic i l'article 38 i següents de la Llei 3/1993, de 9 de desembre, Forestal de la Comunitat Valenciana, així com el capítol V del títol IV del Decret 98/1995, pel qual s'aprova el Reglament Forestal, el Decret 233/1994, de 8 de novembre, del Govern Valencià, pel qual es regulen les acampades i l'ús d'instal·lacions recreatives a les forests de la Comunitat Valenciana, i el Reial Decret 1373/2009, de 28 d'agost, pel qual s'aprova el Reglament General de la Llei 33/2003, de 3 de novembre, del Patrimoni de les Administracions Públiques.  
  
Així mateix es regiran pel que disposa el Decret 7/2004, de 23 de gener, del Consell de la Generalitat, pel qual s'aprova el plec general de normes de seguretat en prevenció d'incendis forestals a observar en l'execució d'obres i treballs que es realitzen en terreny forestal o en els seus voltants.  
5. Cànon  
6.500 euros anuals, a l'alça. El cànon es farà efectiu per mitjà de la redacció d'un projecte de manteniment, conservació i gestió del refugi per part de l'adjudicatari, aprovat per la Direcció General de Medi Natural, i la seua posterior execució.  
6. Duració  
El termini d'utilització del bé de domini públic, i per tant de la concessió, serà de 5 anys, improrrogable.  
7. Acreditació de l'aptitud per a contractar  
Podran presentar ofertes les persones naturals o jurídiques, espanyoles o estrangeres, que tinguen plena capacitat d'obrar, no estiguen incurses en prohibicions de contractar conforme a l'article 49 de la Llei de Contractes del Sector Públic, i acrediten la seua solvència econòmica, financera i tècnica o professional.  
8. Característiques del licitador  
Per raó de les obligacions que assumix el licitador, resulta necessari per a acreditar la solvència econòmica i financera i professional o tècnica, que s'acredite:  
8.1. Ser una entitat local o una empresa turística segons el que establix la Llei 3/1998, de 21 de maig, de Turisme de la Comunitat Valenciana. Estar inscrit en el Registre General d'Empreses, Establiments i Professions Turístiques de la Comunitat Valenciana.  
8.2. Estar en disposició de maquinària i de personal suficient per a realitzar les activitats objecte de licitació.  
9. Plec de condicions  
Per a l'execució de la gestió del refugi forestal, l'adjudicatari s'atindran al que disposa el plec de condicions tecnicofacultatives per a la cessió de la gestió del refugi forestal Mas d'Altís, que es troba a disposició dels interessats en el Servici d'Ordenació i Gestió Forestal, de la Direcció General de Medi Natural, tot això segons el que establix la Llei 30/2007, de 30 d'octubre, de Contractes del Sector Públic.  
  
10. Garanties   
S'establix una garantia provisional equivalent al 2% de la taxació respectiva.  
S'establix una garantia definitiva igual a l'import per eixe concepte reflectit en l'annex III adjunt.  
11. Proposicions  
En la sol·licitud s'indicarà clarament el refugi forestal per al qual es licita i el licitador. S'adjuntaran dos sobres tancats A i B.  
11.1. Sobre A: documentació administrativa.  
Contindrà la documentació següent:  
11.1.1. Document que acredite la personalitat jurídica del licitador i, si és el cas, la representació del firmant de la proposició, així com el compliment de les condicions de solvència econòmica, financera, tècnica i professional arreplegades en el punt 8.  
11.1.2. Declaració jurada en què el licitador firme, sota la seua responsabilitat, que no es troba inclòs en cap cas d'incapacitat o incompatibilitat que preveu la Llei de Contractes del Sector Públic i totes les seues normes de desplegament, i, així mateix, que es troba al corrent de les seues obligacions tributàries i de pagaments a la Seguretat Social, segons model que s'adjunta a este anunci com annex I.  
11.2. Sobre B: oferta econòmica  
Que haurà de contindre només i exclusivament proposició econòmica, d'acord amb el model que s'hi adjunta com annex II, que haurà de ser degudament omplit i sempre haurà de superar el preu mínim que és el de taxació de l'annex III adjunt.  
12. Lloc i termini de presentació de les ofertes  
El termini per a la presentació de les ofertes serà de 15 dies naturals comptador des de l'endemà de la publicació d'este anunci en el Diari Oficial de la Comunitat Valenciana.  
Els sol·licitants presentaran l'oferta i la documentació corresponent en sobre tancat dirigit al director general de Medi Natural de la Conselleria d'Infraestructures, Territori i Medi Ambient, carrer Francesc Cubells, 7, 46040 València, en qualsevol de les formes previstes en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.  
  
Igualment, les ofertes podran ser enviades per correu certificat i el licitador haurà de justificar la data i hora en què es va efectuar l'enviament per mitjà de fax o telegrama, dins de la data i hora establida com a termini de presentació. Sense la concurrència d'estos requisits, l'oferta no serà admesa si és rebuda per l'òrgan de contractació després de la data de terminació del termini assenyalat en l'anunci. Transcorreguts, no obstant això, deu dies naturals següents a eixa data sense que s'haja rebut la documentació, esta no serà admesa.  
No s'acceptaran aquelles proposicions que tinguen omissions, errors o ratllades que impedisquen conéixer clarament tot allò que l'Administració estime fonamental per a l'oferta.  
13. Lloc i data de realització  
13.1. La taula de licitació es constituirà el desé dia hàbil a partir d'aquell en què finalitze el termini de presentació de proposicions, i examinarà la documentació arreplegada en el punt 11.1.  
13.2. L'obertura de les ofertes econòmiques es farà en acte públic, en la Direcció General de Medi Natural a les 12 hores, el quint dia hàbil a partir d'aquell en què es constituïsca la mesa de licitació. Cas de resultar deserta la subhasta, correspon a la Conselleria d'Infraestructures, Territori i Medi Ambient, anunciar-la novament i si estima que han de mantindre's les condicions tecnicofacultatives ho comunicarà a la Direcció General de Medi Natural.  
14. Causes d'extinció de la concessió  
Les causes d'extinció de la concessió seran les que a continuació s'indiquen:  
La falta d'adequació al que establix el plec de condicions tecnicofacultatives per a la cessió del refugi forestal Mas de Falcó.  
Totes aquelles previstes en la legislació vigent.   
Les causes de resolució exposades es consideren incompliments essencials de concessió imputables a l'adjudicatari procedint la confiscació de la garantia i la indemnització dels danys i perjuís ocasionats, en allò que excedisquen de l'import de la garantia confiscada.  
  
  
ANNEX I  
  
  
  
  
ANNEX II  
  
  
  
  
ANNEX III  
  
  
  
  
\* \* \* \* \* \* \* \* \* \* \* \*   
  
  
  
15. Tribunals  
Els litigis derivats del present contracte s'entendran sempre sotmesos als tribunals competents amb jurisdicció a València.  
16. Supletori  
En allò no previst en el present plec, caldrà ajustar-se al que disposa la Llei 30/2007, de 30 d'octubre, de Contractes del Sector Públic.  
  
València, 26 d'abril de 2012.- El director general de Medi Natural: Alfredo González Prieto.  
  
  
ANEXO I  
  
  
  
  
ANEXO II  
  
  
  
  
ANEXO III  
  
